Lla Cṛifa

Nna Cṛifa, isem-is n tidett Wardya Bucemlal, tlul-d d It Ḥalla, taɣiwant n Ilmayen (di Burǧ Bu Ɛririǧ) aseggas n 1926. D tacennayt taqbaylit yellan seg tmezwura yesulin ccan i w-cewwiq d uḥiḥa. Tecna ɣef ddel, tecna ɣef lgirra, tecna ɣef yargazen d lxalat, tecna ɣef Rabbi d lawliyat.

 Tameddurt-is
Akken id ţɛawad nettat s yimad-is, asmi tella tamecṭuḥt, t-kes tiɣeṭṭen g tmizar n xwali-s. Acewwiq-is musnaw di taddart ulamma imiren, di tmurt n leqbayel, d lɛib i teqcict ad tecnnu.

Anda tesla i yenzizen u bendayer, a ţaɣiţ tawla a-ţaɛnu afrag anda yella wurar iwakken a-ţecnu d lxalat nniden.
Asmi tessawwed 18 iseggasen di leɛmr-is, teǧǧa tamurt-is, teṭṭef abrid-is ar Lezzayer. Dɣa, deg tmaccint i tt-yewwin ar Lezzayer, tewwi-d acewwiq anda is teqqar "Bqa ɛla xir ay Aqbu, tura ifukk zhu".

Kra n lweqt kan mi d sawwed ar Lezzayer, tameṭṭut n xali-s Lla Yamina n Yiɣil Aɛli, tewwi-tt ar Radyu anda tebda dɣa abrid-is di ccna. Tufa di Radyu Lla Zina Tawertilanit, Lla Wnissa Taxerfelliwt. Cwit kkan terna-d Lla Lǧida Tameqqrant, Ǧamila, Ḥnifa.
tettɛawad-d di lweqt-nni yella kan "srid" (en direct) ulac asekles.

 Tizlatin n Lla Cṛifa[beddel]
Lla Cṛifa tettɛawad-d belli teccna ugar n 800 tezlatin. Assa, tid id-yegran ţid yellan di Radyu akk ţid teskles iw znuz.

1) Tizlatin n Ddin

 A n zur lwali
 Am cafaɛ lluma
 Ya Muhamed
 Llah Llah ya Rabbi
 A Rabbi ferreǧ fell-aɣ
 Ala Rabbi  im'ara tdum
 Saɛd n lḥeǧaǧ
 Salam uɛlikum
 Ssut Wartiran

2) Tizlatin n Trad

 Caɛb Lzzayer
 Lažžayer tamurt-nneɣ
 Lmussebblin
 Ifuk lḥif
 Ccaɛb aɛzizen
 Ṣḥab lbaruḍ

3) Tizlatin n lfarḥ

 Besm Llaḥ ad nebdu (akw d Ḥnifa, Lla Zina, Lla Yamina)
 Sers i wallen-im
 Lxux ažžayri
 Swiɣ aman u karmus
 Icud tacacit
 Sniwa
 Baba i ḥeml-yi
 A laɛyun n ṭṭir
 Aḥlil
 Mabruk ay isli
 Ilul weqcic di lḥara

4) Tizlatin  nniden 

 Ay aɣrib
 Ṛṛay uɛkis
 Ay idurar d swaḥel
 A xali ya xali

Category:AcennayCategory:Tameddurt